  Виталий Пронин Элькунысьтымы калыкез уже интыянъя службаысь профконсультантъёс алигес ветлӥзы Алнаш ёросэ. Асан гуртысь школае люкаськизы ёросысь 9-тӥ но 11-тӥ класъёс. Соосын ортчытэмын вал тестирование.Та ужрадысь котькуд выпускник аслыз туж трос пайдаёзэ басьтӥз. Уго тросэз школаез йылпумъясьёс уг тодо, кыӵе профессия басьтоно, кытчы дышетскыны пыроно. Но луэ, аръёс ортчыса валало - со чик но соослэн ужзы вылымтэ.- Коткуд ар ми потаськом элькунысь школаосы тестирование ортчытыны. Та кун программа, выпускникъёслы дунтэк сётӥське. Пинал дыръямы милемлы нокин нокыӵе сюрес ӧз возьматы. Тани ачим но, номыре тодытэк, отын-татын дышетски. Тодон-валан басьтыны 7-8 ар быриз. Сыӵе учыръёс трос. Профессия быръёнын «потэ», «кулэ», «быгатӥсько» формулаез кутоно. Нырысь вамыш дышетскон сюресэ школаын ик лэсьтоно, быръёно экзамен, кудӥз кулэ луоз дышетскыны пырон понна, - шуэ профконсультант Елена Чернова.Нош тӥ, гажано выпускникъёс, тодӥськоды-а кытчы дышетскын мыноды? Кыӵе уж тӥледлы тужгес тупалоз но сюлэмдыя луоз? Уд ке - чектӥсько пыраны www.prof.labor.ru сайтэ. Татын, онлайн тест лэсьтыса, тододы мар тӥледлы тужгес но тупалоз. Вань выпускникъёслы сӥзисько асьсэлэсь ӧрзэс шедьтыны!Анна Шарыпова Алнаш ёрос Вылӥ Утчан школа Туспуктэмез: www.yolatrud.ru  